cyanic-selkie/wikianc huggingface dataset:
Εκλογές στην Αίγυπτο
2011-12
Στις εκλογές για την ανάδειξη των μελών της Εθνοσυνέλευσης του Λαού, που διεξήχθησαν στο διάστημα 28 Νοεμβρίου 2011 ως 11 Ιανουαρίου 2012, για πρώτη φορά τηρήθηκε έντιμη διαδικασία. Οι εκλογές διεξήχθησαν σε 3 φάσεις - η πρώτη φάση στις 28-29 Νοεμβρίου (1ος γύρος) και στις 5-6 Δεκεμβρίου (2ος γύρος), με τη δεύτερη φάση να διεξάγεται στις 14-15 Δεκεμβρίου (1ος γύρος) και 21-22 (2ος γύρος) και την τρίτη φάση στις 3-4 Ιανουαρίου 2012 (1ος γύρος) και 10-11 Ιανουαρίου (2ος γύρος). Η Δημοκρατική Συμμαχία της Αιγύπτου κέρδισε το 37,5% των ψήφων (225 επί συνόλου 498 εδρών που εκλέγονται, συμπεριλαμβανομένων και 216 για το Κόμμα Ελευθερίας και Δικαιοσύνης), η Συμμαχία για την Αίγυπτο ("Μπλοκ Ισλαμιστών") 27,8% (125, συμπεριλαμβανομένων 109 για το κόμμα Al-Nour), το Νέο Κόμμα Γουάφντ 9,2% (41), το Αιγυπτιακό Μπλοκ 8,9% (34), το Al-Wasat 3,7% (9), ο συνασπισμός η Επανάσταση Συνεχίζεται 2,8% (8) και το Μεταρρυθμιστικό και Αναπτυξιακό Κόμμα 2,2% (10). Με τις 10 έδρες να αποφασίζονται από τον Πρόεδρο μέσω διορισμών, ο συνολικός αριθμός των εδρών είναι 508. Σούρα, 2011-12 !rowspan=2|Κόμμα !colspan=3|Αναλογική εκπροσώπηση !Bουλευτές που εκλέχτηκαν με απλή πλειοψηφία σε μονοεδρικές περιφέρειες !rowspan=2|Σύνολο εδρών !Ψήφοι !% !Έδρες !Έδρες
2012
Βουλευτικές εκλογές για την ανάδειξη των μελών της Γερουσίας (Shura), της άνω βουλής της Αιγύπτου, διενεργήθηκαν σε δύο γύρους, στις 29 Ιανουαρίου και τις 22 Φεβρουαρίου του 2012.
Με βάση το σύστημα που ίσχυε την περίοδο των εκλογών, από τα 270 μέλη του συμβουλίου, εκλέγονται τα 180, ενώ 90 διορίζονται από τον πρόεδρο.
Στη σύνθεση του νέου Συμβουλίου, την πλειοψηφία των εδρών κατέλαβε το κόμμα της Ελευθερίας και Δικαιοσύνης, με 105 έδρες. Ακολούθησε η συμμαχία του Ισλαμικού Μπλοκ (με κύριο μέλος της το Αλ Νουρ) με 45 έδρες, το Al-Wafd με 14 έδρες, η συμμαχία του Αιγυπτιακού Μπλοκ με 8 έδρες, το κόμμα της Ελευθερίας με 3, το κόμμα της Δημοκρατικής Ειρήνης με 1 έδρα, ενώ υπήρχαν και 4 ανεξάρτητα μέλη.
Μετά την ανατροπή του Μοχάμεντ Μόρσι στις αρχές Ιουλίου του 2013, ο υπηρεσιακός Πρόεδρος της Αιγύπτου Αντλί Μανσούρ ανακοίνωσε τη διάλυση της Σούρα.
2015
Βουλευτικές εκλογές έγιναν σε 2 φάσεις το δεύτερο μισό του 2015.
1956
Το πρώτο δημοψήφισμα στην Αίγυπτο διεξήχθη στις 23 Ιουνίου 1956. Οι ψηφοφόροι ενέκριναν το σύνταγμα εκείνης της χρονιάς και συμφώνησαν στην εκλογή του Γκαμάλ Αμπντέλ Νάσερ στο αξίωμα του προέδρου.
Συνταγματικά δημοψηφίσματα 2011-2014
Έπειτα από την πτώση του Μουμπάρακ και την παράδοση της εξουσίας στον στρατό, ακολούθησε η διεξαγωγή συνταγματικού δημοψηφίσματος, στις 19 Μαρτίου 2011, κατά το οποίο οι πολίτες ενέκριναν σε ποσοστό 77% τις αλλαγές στο Σύνταγμα. Το 23% των ψηφισάντων ήταν αντίθετο στις αλλαγές, με την συμμετοχή να διαμορφώνεται στο 41%. Οι συνταγματικές μεταρρυθμίσεις που εγκρίθηκαν συμπεριλαμβάνουν τον περιορισμό στο όριο θητείας στην προεδρία σε 2 θητείες (τετραετείς), στην επίβλεψη των εκλογών από δικαστές, στο προαπαιτούμενο για έναν πρόεδρο να διορίζει αντιπρόεδρο, στη σύσταση επιτροπής με σκοπό να θεσπιστεί νέο Σύνταγμα έπειτα από την διεξαγωγή βουλευτικών εκλογών και την ευκολότερη πρόσβαση των υποψηφίων στις προεδρικές εκλογές με την μέθοδο των 30.000 υπογραφών από τουλάχιστον 15 επαρχίες.
Ακολούθησε η διεξαγωγή νέου συνταγματικού δημοψηφίσματος σε 2 γύρους στις 15 και στις 22 Δεκεμβρίου 2012. Η Αντιπολίτευση κατηγόρησε τους Αδελφούς Μουσουλμάνους για νοθεία, ενώ σημειώθηκαν και επεισόδια.
Το σχέδιο Συντάγματος εγκρίθηκε με ποσοστό 63,8% υπέρ έναντι 36,2% κατά και τέθηκε σε ισχύ στις 25 Δεκεμβρίου 2012.
Έπειτα από την ανατροπή του προέδρου Μόρσι με πραξικόπημα το 2013, τέθηκε σε δημοψήφισμα ένα νέο σχέδιο Συντάγματος. Στις 14 και 15 Ιανουαρίου 2014 οι πολίτες υπερψήφισαν το νέο Σύνταγμα με ποσοστό 98,1%.
Μπιελογιέβιτσι (Μόικοβατς)
Το Μπιελογιέβιτσι (σερβικά κυριλλικά: Бјелојевићи) είναι χωριό στα βορειοδυτικά του Μαυροβουνίου, εντός του Δήμου του Μόικοβατς.
Παραπομπές
Κατηγορία:Χωριά του Μαυροβουνίου Κατηγορία:Οικισμοί του Μόικοβατς
Μπόστον Μίνιτμεν
Οι Μπόστον Μίνιτμεν ήταν ποδοσφαιρική ομάδα από τη Βοστώνη η οποία συμμετείχε στο NASL. Ιδρύθηκε το 1974 και διαλύθηκε το 1976. Έδρα της ομάδας ήταν το Alumni Stadium, χωρητικότητας 30.000 θεατών.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1974 Κατηγορία:Μπόστον Μίνιτμεν
Aqualung
Το Aqualung είναι το τέταρτο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 19 Μαρτίου του 1971 μέσω της δισκογραφικής εταιρίας "Chrysalis Records".
Επανεκδόθηκε στις 25 Ιουνίου 1996 από την "Capitol" με έξι επιπλέον κομμάτια, με σκοπό τον εορτασμό των 25 ετών από την αρχική του κυκλοφορία, ενώ επανεκδόθηκε σε μορφή διπλού CD, δίσκου βινυλίου, Blu-Ray και DVD το 2011 για την επέτειο των 40 ετών του δίσκου.
Ιστορία του δίσκου
Μετά την ένταξη του Τζέφρι Χάμοντ στο συγκρότημα και την ενασχόληση του κιμπορντίστα Τζον Έβαν ως κανονικού μέλους των Jethro Tull, το σχήμα μπήκε στα "Island Studios" του Λονδίνου για την ηχογράφηση του τέταρτου τους δίσκου.
left|thumb|120px|Ο Τζον Έβαν το 1973 Τα τραγούδια που ηχογραφήθηκαν συνδυάζουν στοιχεία της folk μουσικής, των blues, της ψυχεδελικής μουσικής και της hard rock. Οι στίχοι του δίσκου έχουν ως κεντρικό θέμα τη διάκριση ανάμεσα στη θρησκεία και τον Θεό, με την ιδέα για αυτούς τους στίχους να έρχεται στον Άντερσον όταν η σύζυγος του, Τζένι, φωτογράφησε κάποιους άστεγους ανθρώπους.
Η πρώτη πλευρά του δίσκου ονομάστηκε "Aqualung" και περιέχει κομμάτια που επικεντρώνονται σε χαρακτήρες όπως ο άστεγος στο ομώνυμο τραγούδι ή η ανήλικη ιερόδουλη στο "Cross-Eyed Mary". Η δεύτερη του πλευρά ονομάζεται "My God" και περιλαμβάνει κομμάτια τα οποία αντιμετωπίζουν τη θρησκεία με κριτικό και σχετικά ασεβή τρόπο. Παρ' όλα αυτά, ο Ίαν Άντερσον αρνήθηκε ότι το "Aqualung" είναι concept άλμπουμ.
Το εξώφυλλο είναι πορτρέτο ακουαρέλας ενός άστεγου άνδρα, δημιουργία του Μπάρτον Σίλβερμαν,. Η ιδέα της συγκεκριμένης εικόνας προήλθε από τις φωτογραφίες της Τζένι Άντερσον.
Ο δίσκος κυκλοφόρησε τον Μάρτιο του 1971 και ανέβηκε στο # 4 στην πατρίδα του συγκροτήματος και το # 7 στο αμερικάνικο Billboard, ενώ το σινγκλ "Hymn 43" έφθασε στο # 91 του Hot-100. Αργότερα, το άλμπουμ βραβεύθηκε ως τριπλά πλατινένιο στις Ηνωμένες Πολιτείες και χρυσό στη Γερμανία.
Οι πωλήσεις του ξεπέρασαν τα επτά εκατομμύρια αντίτυπα παγκοσμίως και έχει παρουσιάσει τις μεγαλύτερες πωλήσεις από οποιοδήποτε άλλο άλμπουμ των Jethro Tull. Οι κριτικές για τον δίσκο υπήρξαν θετικές, με το "Allmusic" να του δίνει 4,5 αστέρια με άριστα τα 5, το "Sputnik Music" μέσο όρο βαθμολογιών 4,3 / 5 και το "Prog Archives" 4,33 / 5.
Λίστα Τραγουδιών
1. Aqualung (Ian Anderson, Jennie Anderson) - 6:34
2. Cross-Eyed Mary (Anderson) - 4:06
3. Cheap Day Return (Anderson) - 1:21
4. Mother Goose (Anderson) - 3:51
5. Wond'ring Aloud (Anderson) - 1:53
6. Up to Me (Anderson) - 3:15
7. My God (Anderson) - 7:08
8. Hymn 43 (Anderson) - 3:14
9. Slipstream (Anderson) - 1:13
10. Locomotive Breath (Anderson) - 4:23
11. Wind-Up (Anderson) - 6:01
Βραβεία
Aqualung (άλμπουμ)
Ηνωμένες Πολιτείες (RIAA Certification): 3 x πλατινένιος
Γερμανία (BVMI Certification): Χρυσός
Μέλη των Jethro Tull
Οι μουσικοί οι οποίοι ηχογράφησαν το "Aqualung" ήταν οι εξής:
Πηγές
Κατηγορία:Δισκογραφία των Jethro Tull Κατηγορία:Άλμπουμ του 1971
Πρωτάθλημα καλαθοσφαίρισης Α2 εθνικής κατηγορίας ανδρών 2009-2010
Α2 Ανδρών 2009-2010
Η πρώτη φάση της διοργάνωσης διήρκεσε από τις 17 Οκτωβρίου 2009 έως τις 31 Ιανουαρίου 2010. Η δεύτερη φάση ξεκίνησε στις 5 Φεβρουαρίου και ολοκληρώθηκε στις 29 Μαΐου 2010. Πρωταθλήτρια της κατηγορίας αναδείχτηκε η ομάδα του Ικάρου Έσπερου Νέας Σμύρνης για πρώτη φορά στην ιστορία της.
<div style="margin:0 auto;clear:both; background:#E1F7E6; padding:5px; border:1px solid #99CC99;border-right-width: 2px; border-bottom-width: 2px;text-align:center;width:70%"> 20px|Α2 Βαθμολογία 20px|Α2
Στοιχεία
Παραπομπές
Εξωτερικοί σύνδεσμοι
Κατηγορία:Α2 εθνική κατηγορία καλαθοσφαίρισης ανδρών Πρωταθλημα Ελλαδος Α2 Ανδρων 2009 2010 Πρωταθλημα Ελλαδος Α2 Ανδρων 2009 2010
Ιωάννης Δαμηλάκης
Ο Ιωάννης Δαμηλάκης (Ιεράπετρα, 1868 - 16 Δεκεμβρίου 1965) ήταν Έλληνας δικηγόρος και πολιτικός. Διετέλεσε βουλευτής, Δήμαρχος και πρόεδρος της Κοινότητας της Ιεράπετρας. Ανήκε στο Κόμμα Φιλελευθέρων. Υπήρξε προσωπικός φίλος του βουλευτή Μιχαήλ Κοθρή.
Βιογραφία
Μετά τις σπουδές του διορίστηκε ελληνοδιδάσκαλος και αργότερα (στα 1900 ) γραμματέας στο Ειρηνοδικείο της Ιεράπετρας. Σπούδασε νομικά στο πανεπιστήμιο των Αθηνών και σε ηλικία 39 ετών αναγορεύτηκε διδάκτορας του Δικαίου. Μετά το διορισμό του σε δικηγόρο, εργάστηκε στο Πρωτοδικείο Λασιθίου και επί πολλά χρόνια στο Εφετείο της Κρήτης. Το 1911 διετέλεσε πληρεξούσιος της επαρχίας Ιεράπετρας κατά την επαναστατική συνέλευση των Κρητών. Το 1912 ήταν ένας από τους πρώτους Κρητικούς βουλευτές στο Ελληνικό Κοινοβούλιο. Από το 1934 ως το 1938 ήταν πρόεδρος του Συλλόγου Τοπικών Δικαίων Ιεράπετρας και υπηρέτησε ως πρόεδρος του Πολιτικού Συλλόγου των Φιλελευθέρων στην επαρχία της ιδιαίτερης πατρίδας του.
Τον διαδέχθηκε ως πρόεδρος της Κοινότητας Ιεράπετρας ο Εμμανουήλ Μελάς. Το 1938 συντελέστηκε η αναβάθμιση της Ιεράπετρας σε Δήμο και ο Ιάκωβος Μελάς ανέλαβε πρώτος Δήμαρχος.
Ο Ιωάννης Δαμηλάκης πέθανε σε ηλικία 97 ετών το 1965 και το όνομά του δόθηκε σε πλατεία της Ιεράπετρας.
Πηγές
Κατηγορία:Βουλευτές Λασιθίου Κατηγορία:Δήμαρχοι Ιεράπετρας
Σάμιουελ Κουφούρ
Ο Σάμιουελ Οσέι Κουφούρ (Samuel Osei Kuffour) (γενν. 3 Σεπτεμβρίου 1976) είναι Γκανέζος πρώην επαγγελματίας ποδοσφαιριστής, ο οποίος αγωνιζόταν ως κεντρικός αμυντικός.
Γνωστός για τη σωματική του δύναμη, ο Κουφούρ μνημονεύεται περισσότερο για τον χρόνο του στην Μπάγερν Μονάχου, στην οποία αγωνίστηκε για πάνω από μια δεκαετία, κερδίζοντας συνολικά 14 διακρίσεις και παίζοντας σε σχεδόν 250 επίσημους αγώνες. Ο Κουφούρ εμφανίστηκε με την Εθνική Γκάνας στο Παγκόσμιο Κύπελλο του 2006, καθώς και σε πέντε Κύπελλα Εθνών Αφρικής.
Μπάγερν Μονάχου
Γεννημένος στην Γκάνα, ο Κουφούρ μεταφέρθηκε στην Ευρώπη από την Τορίνο ΦΚ το 1991 σε ηλικία μόλις 15 ετών, αφού έπαιξε ποδόσφαιρο νέων για τοπικές ομάδες της πατρίδας του. Εντάχθηκε στην Μπάγερν Μονάχου το 1993 από τον ιταλικό σύλλογο. Μετά από μια περίοδο δανεισμού στην 1. ΦΚ Νυρεμβέργη στη 2. Μπούντεσλιγκα, άρχισε να αγωνίζεται για τους Βαυαρούς.
Ο Κουφούρ πέρασε 11 σεζόν με την Μπάγερν, ανεβαίνοντας από τις ομάδες νέων και έγινε ένα εξέχον μέλος της πρώτης ομάδας που σήκωσε το ΟΥΕΦΑ Τσάμπιονς Λιγκ με τον σύλλογο. Ήταν αναπόσπαστο μέρος της ομάδας που κέρδισε το ΟΥΕΦΑ Τσάμπιονς Λιγκ 2000-01, σημειώνοντας επίσης το νικητήριο γκολ στο Διηπειρωτικό Κύπελλο του 2001, και στη συνέχεια ονομάστηκε Παίκτης του Αγώνα. Επίσης εκείνη τη χρονιά, τερμάτισε δεύτερος στην ψηφοφορία του Αφρικανού Ποδοσφαιριστή της Χρονιάς, επαναλαμβάνοντας το κατόρθωμα που κατάφερε το 1999.
Ο Κουφούρ ήταν επίσης μέλος της ομάδας της Μπάγερν που έχασε από τη Μάντσεστερ Γιουνάιτεντ λόγω δύο γκολ στις καθυστερήσεις στον τελικό του ΟΥΕΦΑ Τσάμπιονς Λιγκ 1999, όπου στο τέλος φάνηκε να χτυπιέται με μανία στο έδαφος από απογοήτευση, μια χειρονομία που τον έκανε αγαπητό στους οπαδούς της Μπάγερν. Έγινε επίσης ο νεότερος αμυντικός που σκόραρε ποτέ στο Τσάμπιονς Λιγκ, σε ηλικία 18 ετών και 61 ημερών, κατά τη διάρκεια του αγώνα εναντίον της Σπαρτάκ Μόσχας στις 2 Νοεμβρίου 1994, ο οποίος έληξε ισοπαλία με 2–2. Ο Κουφούρ πραγματοποίησε πάνω από 60 εμφανίσεις στο ΟΥΕΦΑ Τσάμπιονς Λιγκ, όντας ένας από τους πιο διακεκριμένους Αφρικανούς παίκτες όλων των εποχών. Μετά από 12 σεζόν στο Μόναχο και 175 συμμετοχές στην Μπούντεσλιγκα, ο Κουφούρ έφυγε από την Μπάγερν το 2005.
ΑΣ Ρόμα
Ο Κουφούρ άφησε την Μπάγερν το καλοκαίρι του 2005 και υπέγραψε τριετές συμβόλαιο με την ΑΣ Ρόμα με ελεύθερη μεταγραφή, επιστρέφοντας έτσι στην Ιταλία. Έκανε 21 εμφανίσεις στην πρώτη του σεζόν, έχοντας περάσει μια περίοδο της σεζόν εκτός έδρας σε διεθνή καθήκοντα και, στη δεύτερη χρονιά του, δόθηκε δανεικός στην ΑΣ Λιβόρνο Κάλτσιο. Έπαιξε τον 89ο και τελευταίο αγώνα του σε διοργανώσεις ευρωπαϊκού κυπέλλου με τη Λιβόρνο.
Μετά τη Ρόμα
Τον Αύγουστο του 2007, ο Κουφούρ είχε ένα δοκιμαστικό με τη Σάντερλαντ της Πρέμιερ Λιγκ, με σκοπό μια μόνιμη μετακόμιση. Ωστόσο, ο προπονητής Ρόι Κιν επιβεβαίωσε ότι δεν θα ενταχθεί στον σύλλογο, σε συνέντευξη μετά τον αγώνα μετά την ήττα της Σάντερλαντ από τη Λίβερπουλ.
Τον Αύγουστο, θεωρήθηκε ότι ο Κουφούρ είχε ενταχθεί στη ρωσική ΦΚ Χίμκι. Ωστόσο, ανακοινώθηκε στις 10 Σεπτεμβρίου από τον ατζέντη του ότι είχε αποσυρθεί από το επαγγελματικό ποδόσφαιρο με άμεση ισχύ. Ο Κουφούρ απέρριψε τα νέα και δήλωσε την επιθυμία του να συνεχίσει την καριέρα του. Τον Ιανουάριο του 2009, συνδέθηκε με την Σικάγο Φάιαρ ΣΚ του Μέιτζορ Λιγκ Σόκερ.
Ασάντε Κοτόκο και αποχώρηση
Τον Απρίλιο του 2009, ο Κουφούρ επέστρεψε τελικά στην Γκάνα μετά από 19 χρόνια απουσίας, βλέποντας την καριέρα του να τελειώνει με ένα τρίμηνο συμβόλαιο στην Ασάντε Κοτόκο ΣΚ. Ωστόσο, αποσύρθηκε στα τέλη του 2009 χωρίς να παίξει επίσημο αγώνα για τον σύλλογο.
Εθνική ομάδα
Διεθνής με την Εθνική Γκάνα για 13 χρόνια, ο Κουφούρ κέρδισε την πρώτη του συμμετοχή ως 17χρονος σε έναν αγώνα εναντίον της Σιέρα Λεόνε στις 28 Νοεμβρίου 1993. Είχε προηγουμένως συμμετάσχει σε όλες τις εθνικές ομάδες – παίδων, νέων και ολυμπιακού επιπέδου – και έγινε αρχηγός της ομάδας σε ηλικία 23 ετών.
Ο Κουφούρ ξεκίνησε να αγωνίζεται με τις εθνικές ομάδες σε ηλικία 13 ετών. Σε επίπεδο παίδων, ήταν μέλος της ομάδας της Γκάνας που κέρδισε το Παγκόσμιο Πρωτάθλημα Κ17 του 1991 στην Ιταλία και της ομάδας που ήταν δευτεραθλήτρια στο Παγκόσμιο Πρωτάθλημα Κ17 του 1993 στην Ιαπωνία. Σε επίπεδο νέων, εμφανίστηκε με την ομάδα που τερμάτισε δεύτερη στη Βραζιλία κατά τη διάρκεια του Παγκόσμιου Πρωταθλήματος Νέων του 1993 στην Αυστραλία.
Ο Κουφούρ έγινε ο νεότερος Ολυμπιονίκης του ποδοσφαίρου όλων των εποχών όταν κέρδισε το χάλκινο μετάλλιο στους Ολυμπιακούς Αγώνες του 1992 λίγο πριν τα 16α γενέθλιά του. Ήταν επίσης μέλος της ομάδας που έφτασε στους προημιτελικούς στους Ολυμπιακούς Αγώνες του 1996.
Ο Κουφούρ έκανε επίσης μία εμφάνιση για τη χώρα του στους τελικούς του Παγκοσμίου Κυπέλλου του 2006, εναντίον της Ιταλίας. Μετά από ένα δαπανηρό λάθος σε εκείνο τον πρώτο αγώνα, μια ήττα με 0–2, δεν αγωνίστηκε στα επόμενα τρία παιχνίδια, καθώς η Γκάνα αποκλείστηκε στη φάση των 16 εναντίον της Βραζιλίας.
Στις 12 Ιανουαρίου 2007, η Αφρικανική Συνομοσπονδία Ποδοσφαίρου ψήφισε τον Κουφούρ ως μέλος των 30 κορυφαίων Αφρικανών παικτών όλων των εποχών.
Εεξωτερικοί σύνδεσμοι
Κατηγορία:Γκανέζοι ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Γκάνας Κ17 Κατηγορία:Ποδοσφαιριστές Εθνικής Γκάνας Κ20 Κατηγορία:Ποδοσφαιριστές ολυμπιακής ομάδας Γκάνας Κατηγορία:Ποδοσφαιριστές Εθνικής Γκάνας Κατηγορία:Ποδοσφαιριστές στους Θερινούς Ολυμπιακούς Αγώνες 1992 Κατηγορία:Ολυμπιονίκες του ποδοσφαίρου Κατηγορία:Γκανέζοι Ολυμπιονίκες Κατηγορία:Ποδοσφαιριστές Κυπέλλου Εθνών Αφρικής 1996 Κατηγορία:Ποδοσφαιριστές στους Θερινούς Ολυμπιακούς Αγώνες 1996 Κατηγορία:Ποδοσφαιριστές Κυπέλλου Εθνών Αφρικής 1998 Κατηγορία:Ποδοσφαιριστές Κυπέλλου Εθνών Αφρικής 2000 Κατηγορία:Ποδοσφαιριστές Κυπέλλου Εθνών Αφρικής 2002 Κατηγορία:Ποδοσφαιριστές Κυπέλλου Εθνών Αφρικής 2006 Κατηγορία:Ποδοσφαιριστές Παγκοσμίου Κυπέλλου 2006 Κατηγορία:Ποδοσφαιριστές Μπάγερν Μονάχου Κατηγορία:Ποδοσφαιριστές Μπούντεσλιγκα Κατηγορία:Ξένοι ποδοσφαιριστές στη Γερμανία Κατηγορία:Παίκτες νικητές ΟΥΕΦΑ Τσάμπιονς Λιγκ Κατηγορία:Ποδοσφαιριστές Μπάγερν Μονάχου Β Κατηγορία:Ποδοσφαιριστές ΦΚ Νυρεμβέργη Κατηγορία:Ποδοσφαιριστές 2. Μπουντεσλίγκα Κατηγορία:Ποδοσφαιριστές Ρόμα Κατηγορία:Ποδοσφαιριστές Σέριε Α Κατηγορία:Ξένοι ποδοσφαιριστές στην Ιταλία Κατηγορία:Ποδοσφαιριστές ΑΣ Λιβόρνο Κάλτσιο Κατηγορία:Ποδοσφαιριστές ΑΦΚ Άγιαξ Κατηγορία:Ποδοσφαιριστές Έρεντιβιζι Κατηγορία:Ξένοι ποδοσφαιριστές στην Ολλανδία
Στέλιος Φωτόπουλος
Ο Στέλιος Φωτόπουλος (Αχαρνές Αττικής, 1975) είναι Έλληνας πολιτικός, βουλευτής Α΄ Ανατολικής Αττικής με την Ελληνική Λύση από τον Μάιο του 2023. Στις εκλογές του Ιουνίου του 2023, επανεξελέγη στην ίδια θέση.
Παραπομπές
Κατηγορία:Βουλευτές Α' Ανατολικής Αττικής Κατηγορία:Βουλευτές εκλεγμένοι με την Ελληνική Λύση
Κομψάτος
Ο ποταμός Κομψάτος (ταυτίζεται με τον Κοσσινίτη ποταμό ) είναι ποτάμι στη Θράκη. Έχει συνολικό μήκος 68 χιλιόμετρα και πηγάζει από την οροσειρά της Ροδόπης (περιοχή Διάσπαρτου) και καταλήγει στη λίμνη Βιστωνίδα. Η περιοχή του ποταμού είναι σημαντικός βιότοπος για ορνιθοπανίδα για 130 περίπου είδη πουλιών τα οποία έχουν παρατηρηθεί, ορισμένα από τα οποία είναι απειλούμενα με εξαφάνιση. Η λεκάνη απορροής του Κομψάτου είναι 567 τ.χ.
Επίσκεψη στην κοιλάδα του ποταμού Κομψάτου μπορεί να κάνει κάποιος ακολουθώντας τη πεζοπορική κυκλική διαδρομή Κοττάνη - Κούνδουρος - Τσαλαπετεινός - Καλότυχο - Λυκότοπος - Κοττάνη διάρκειας 10 ωρών (απόσταση 25 χιλιομέτρων).
Γέφυρα Πολύανθου
thumb|right|150px|Γέφυρα Κοντινή εικόνα τοξωτού γεφυριού Στην έξοδο του ποταμού από την οροσειρά της Ροδόπης στη Θρακική πεδιάδα βρίσκεται το Βυζαντινό πέτρινο τοξωτό γεφύρι, χτισμένο το 15ο αιώνα με πλακαρές πέτρες από Ηπειρώτες μάστορες. Το κυρίως τόξο έχει άνοιγμα 21,80 μέτρα και ύψος 12 μέτρα ενώ το ανατολικό τόξο έχει άνοιγμα 17 μέτρα. Είναι γέφυρα Βυζαντινής αρχιτεκτονικής και χρονολογείται τον 15ο αιώνα. thumb|centre|600px|Πανοραμική εικόνα του ποταμού Κομψάτου και του τοξωτού γεφυριού 17ου-18ου αιώνα
Το γεφύρι μπορεί να το επισκεφτεί κανείς εύκολα ακολουθώντας τις οδικές σημάνσεις που υπάρχουν δίπλα στο χωριό Πολύανθος, και με πεζοπορία 400-600 μέτρων. Στην ευρύτερη περιοχή του ποταμού υπάρχουν προχριστιανικές και χριστιανικές αρχαιότητες, όπως το βυζαντινό κάστρο του Πολύανθου και η παλαιοχριστιανική βασιλική ανατολικά του τοξωτού γεφυριού.
Παραπομπές
Κατηγορία:Ποταμοί της Θράκης Κατηγορία:Γεωγραφία της Ροδόπης Κατηγορία:Γεωγραφία της Ξάνθης
2371 Δημητρόφ
Αξιοσημείωτη είναι η μικρή εκκεντρότητα της τροχιάς του Δημητρόφ, δηλαδή η τροχιά του είναι σχεδόν κυκλική.
Φυσικά χαρακτηριστικά
Ο φασματικός τύπος του Δημητρόφ είναι R. Τα υπόλοιπα φυσικά χαρακτηριστικά του είναι άγνωστα.
Εξωτερικοί σύνδεσμοι-πηγές
Δημητροφ
Γαβράκια Ηλείας
Τα Γαβράκια είναι μικρός ημιορεινός οικισμός της Ηλείας και βρίσκεται κτισμένος σε υψόμετρο περίπου 315 μέτρων, στο ενδιάμεσο περίπου των ανατολικών οχθών του φράγματος Πηνειού και των δυτικών παρυφών του πεδινού δρυοδάσους της Κάπελης. Βρίσκεται σε απόσταση περίπου 29 χιλιομέτρων ανατολικά-βορειοανατολικά της πόλης της Αμαλιάδας, περίπου 30 χιλιόμετρα βορειοανατολικά του Πύργου και περίπου 68 χιλιόμετρα νοτιοδυτικά της Πάτρας (μέσω Κάπελης). Ο πληθυσμός του, σύμφωνα με την απογραφή του 2011, είναι 24 μόνιμοι κάτοικοι. Οι κάτοικοί του ασχολούνται με τη γεωργία και την κτηνοτροφία.
Διοικητική εξέλιξη
Πρόκειται για σχετικά καινούριο οικισμό. Αναγνωρίστηκε ως τέτοιος την 19η Μαρτίου 1961 και υπήχθη στην τότε Κοινότητα Βουλιαγμένης. Αποτελούσε οικισμό της μέχρι την κατάργηση των κοινοτήτων και την επαναθέσπιση των δήμων σύμφωνα με το «Σχέδιο Καποδίστριας». Επί της διοικητικής μεταρρύθμισης «Καποδίστριας» αποτελούσε οικισμό του δημοτικού διαμερίσματος Βουλιαγμένης του Δήμου Πηνείας. Σήμερα αποτελεί οικισμό της Τοπικής Κοινότητας Βουλιαγμένης του «καλλικρατικού» δήμου Ήλιδας.
Εξωτερικοί σύνδεσμοι
Κατηγορία:Χωριά του νομού Ηλείας Κατηγορία:Δήμος Ήλιδας Κατηγορία:Δήμος Πηνείας
Αναπηρικά Ιτεών
Τα Αναπηρικά είναι μια μικρή συνοικία του νότιου δημοτικού διαμερίσματος της Πάτρας και αποτελούν στην ουσία τμήμα της ευρύτερης συνοικίας των Ιτεών.
Γενικά στοιχεία
Η ονομασία της ίσως να οφείλεται σε εκεί ιδιοκτησίες αναπήρων πολέμου.
Γειτνιάζει με τον ενοριακό ναό Αγίου Γεωργίου Ιτεών και Κοκκίνου Μύλου και στην ουσία ορίζεται από τις οδούς Σουνίου, Αστερίωνος και Αμφίωνος. Βόρεια της συνοικίας βρίσκονται οι παλιές εργατικές κατοικίες Γλαύκου, που φέρουν την ονομασία «ΠΑΤΡΑ VIII» και παραδόθηκαν στους δικαιούχους το 1991, ενώ στα νοτιοανατολικά της βρίσκεται εργοστάσιο γνωστής χαρτοποιίας. Στη συνοικία, επί της οδού Σουνίου, βρίσκονται τα ερείπια του κτίσματος της παλιάς σιδηροδρομικής στάσης Ιτεών της μετρικής γραμμής προς Κυπαρισσία. Η περιοχή εξυπηρετείται από τις 29 Φεβρουαρίου 2020 από τη Γραμμή 2 του Προαστιακού Σιδηρόδρομου Πάτρας μέσω της παρακείμενης στάσης «Ιτιές - Άγ.Γεώργιος / Ities - Ag.Georgios» στις Ιτιές.
Προσωπικότητες
Η συνοικία αποτελεί τον τόπο καταγωγής του ηθοποιού Αντώνη Ξένου, συζύγου της ηθοποιού Ελένης Γερασιμίδου.
Εξωτερικοί σύνδεσμοι
Κατηγορία:Συνοικίες της Πάτρας
62 Ερατώ
Η Ερατώ (Erato) είναι ένας μεγάλος σκούρος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 8,76. Ανακαλύφθηκε το 1860 από τους Γερμανούς αστρονόμους Ότο Λέσερ και Βίλχελμ Φέρστερ, οι οποίοι παρατηρούσαν από το Βερολίνο και της έδωσαν το όνομα της Μούσας της λυρικής ποιήσεως στην ελληνική μυθολογία.
Φυσικά χαρακτηριστικά
Η μέση διάμετρος της Ερατούς υπολογίσθηκε σε 95,4 χλμ., ενώ η μάζα της εκτιμάται σε 910 τρισεκατομμύρια τόνους. Η μέση επιτάχυνση της βαρύτητας στον ισημερινό της Ερατούς είναι 2,67 cm/sec² (366 φορές μικρότερη από την αντίστοιχη γήινη), ενώ η μέση ταχύτητα διαφυγής υπολογίζεται σε 50,4 m/sec (181 χιλιόμετρα την ώρα). Ο φασματικός τύπος της Ερατούς είναι μάλλον C (ανθρακούχος), αν κρίνουμε από το σκούρο χρώμα της επιφάνειάς της. Το γεωμετρικό άλβεδό της είναι 0,0608 και η μέση θερμοκρασία στην επιφάνειά της εκτιμάται σε 115 βαθμούς C κάτω από το μηδέν.
Η Ερατώ περιστρέφεται γύρω από τον εαυτό της μία φορά κάθε 9 ώρες 13 λεπτά και 17 δευτερόλεπτα.
Εξωτερικοί σύνδεσμοι
Ερατω
Λουκάς Ηλείας
Διοικητική εξέλιξη
Αναγνωρίστηκε ως οικισμός την 20η Απριλίου 1835 και υπήχθη στον τότε δήμο Σελληεντίας Αχαιοήλιδος ενώ με το ΦΕΚ 5Α της 8ης Μαρτίου 1841, και την κατάργηση του δήμου Σελληεντίας, υπήχθη στον τότε δήμο Πηνειίων. Με το ΦΕΚ 256Α της 28ης Αυγούστου 1912, και την κατάργηση των δήμων, υπήχθη στην τότε Κοινότητα Λουκά -αποτελώντας την έδρα της- μέχρι την κατάργηση των κοινοτήτων και την επαναθέσπιση των δήμων σύμφωνα με το «Σχέδιο Καποδίστριας». Επί της διοικητικής μεταρρύθμισης «Καποδίστριας» αποτελούσε οικισμό και έδρα του Δημοτικού διαμερίσματος Λουκά του Δήμου Πηνείας. Σήμερα αποτελεί οικισμό και έδρα της Τοπικής Κοινότητας Λουκά του «καλλικρατικού» δήμου Ήλιδας.
Εξωτερικοί σύνδεσμοι
Κατηγορία:Χωριά του νομού Ηλείας Κατηγορία:Δήμος Ήλιδας Κατηγορία:Δήμος Πηνείας
Captain America: Brave New World
Το Captain America: Εμφύλιος Πόλεμος (2016) θεωρούταν η ολοκλήρωση της τριλογίας Captain America με τον Κρις Έβανς να πρωταγωνιστεί ως Στιβ Ρότζερς, με τον Γουίλσον του Μακί να γίνεται ο νέος Captain America στο The Falcon and the Winter Soldier. Οι Σπέλμαν και Μάσον, ο βασικός σεναριογράφος και ένας σεναριογράφος της σειράς, προσλήφθηκαν για να γράψουν το σενάριο της ταινίας τον Απρίλιο του 2021, και ο Μακί υπέγραψε συμβόλαιο για να επιστρέψει εκείνο τον Αύγουστο. Ο Ονά προσλήφθηκε τον Ιούλιο του 2022, όταν ο τίτλος της ταινίας ανακοινώθηκε ως Captain America: New World Order, ενώ οι υπόλοιποι ηθοποιοί αποκαλύφθηκαν εκείνο τον Σεπτέμβριο. Τα γυρίσματα ξεκίνησαν στα Trilith Studios στην Ατλάντα τον Μάρτιο του 2023 και ολοκληρώθηκαν τον Ιούνιο. Τον ίδιο μήνα, ο τίτλος της ταινίας άλλαξε σε Captain America: Brave New World.
Το Captain America: Brave New World είναι προγραμματισμένο να κυκλοφορήσει στις Ηνωμένες Πολιτείες Αμερικής στις 26 Ιουλίου του 2024, ως μέρος της Φάσης Πέντε του MCU.
Εξωτερικοί σύνδεσμοι
Κατηγορία:Επερχόμενες ταινίες Κατηγορία:Ταινίες του 2024 Κατηγορία:Αμερικανικές θρίλερ ταινίες δράσης Κατηγορία:Αμερικανικές ταινίες δράσης - επιστημονικής φαντασίας Κατηγορία:Ταινίες σίκουελ Κατηγορία:Captain America (σειρά ταινιών) Κατηγορία:Ταινίες βασισμένες σε έργα του Σταν Λι Κατηγορία:Ταινίες γυρισμένες στα Trilith Studios Κατηγορία:Ταινίες γυρισμένες στην Ατλάντα Κατηγορία:Ταινίες της Πέμπτης Φάσης του Κινηματογραφικού Σύμπαντος της Marvel Κατηγορία:Crossover ταινίες με υπερήρωες Κατηγορία:Επερχόμενες ταινίες σίκουελ
Καραγιάννης - Καρατζόπουλος A.E.
Η εταιρεία πέρα από την παραγωγή ή συμπαραγωγή ταινιών, που συνεχίζεται ως τις μέρες μας, αγόρασε κατά καιρούς τα δικαιώματα ταινιών άλλων παραγωγών. Στο πλαίσιο αυτό απέκτησε το 1997 τα δικαιώματα των ταινιών του σκηνοθέτη Τζέιμς Πάρις, ενώ το 2000 αγόρασε τις ταινίες της εταιρείας παραγωγής Δαμασκηνός - Μιχαηλίδης.
Ταινία με τα περισσότερα εισιτήρια: Το πιο λαμπρό αστέρι (1967 - 1968) 652.661 (1η/99) Κώστας Καραγιάννης
Ταινία με τα λιγότερα εισιτήρια: Κρουαζιέρα του τρόμου (1977 - 1978) 1.380 Χρήστος Κεφαλάς
Πηγές
Επίσημος ιστοχώρος της εταιρείας
Παραπομπές
Κατηγορία:Ταινίες παραγωγής Καραγιάννης - Καρατζόπουλος Κατηγορία:Ελληνικές εταιρίες παραγωγής ταινιών
Αλέξανδρος Διομήδης
Ο Αλέξανδρος Διομήδης (22 Δεκεμβρίου 1874 (Παλαιό Ημερολόγιο) - 11 Νοεμβρίου 1950) ήταν Έλληνας πολιτικός και πρωθυπουργός της Ελλάδας, νομικός, οικονομολόγος, πανεπιστημιακός, βυζαντινολόγος και ακαδημαϊκός. Υπήρξε διοικητής της Εθνικής Τράπεζας και πρώτος διοικητής της Τράπεζας της Ελλάδος.
Βιογραφία
Γεννήθηκε στην Αθήνα στις 22 Δεκεμβρίου 1874 και ήταν γιος του Νικολάου Διομήδη, νομικού, και της Ελένης Φιλαρέτου. Καταγόταν από τη μεγάλη Σπετσιώτικη οικογένεια αγωνιστών του 1821, νομικών και πολιτικών Διομήδη-Κυριακού και ήταν εγγονός του Διομήδη Κυριακού, καθηγητή νομικής και πρωθυπουργού. Είχε τρεις αδελφές, την Μαρίνα, σύζυγο Ιωάννη Λάππα, την Κούλα, σύζυγο του Λεωνίδα Παρασκευόπουλου, και την Θεοδώρα, σύζυγο του Νικόλαου Πετσάλη, καθώς κι έναν νεότερο αδελφό, τον Δημήτριο. Θείος του ήταν ο νομικός Βασίλειος Οικονομίδης, στο σπίτι του οποίου μεγάλωσε.
Λόγω της μεγάλης οικογενειακής παράδοσης, σπούδασε νομικά στα Πανεπιστήμια Βαϊμάρης, Φριβούργου και Παρισίων και αναγορεύθηκε διδάκτωρ στο Πανεπιστήμιο της Λειψίας.
Ήταν νυμφευμένος με την Ιουλία Ψύχα, κόρη του Γεωργίου Ψύχα και της Ζηνοβίας Σαλβάγου, οικογένειας της διασποράς από την Αλεξάνδρεια, με σημαντική κοινωνική δράση.
Απεβίωσε από ανακοπή καρδιάς στην Αθήνα στις 11 Νοεμβρίου 1950. Με τον θάνατό του κληροδότησε μέρος της περιουσίας του στο Πανεπιστήμιο Αθηνών με σκοπό να δημιουργηθεί βοτανικός κήπος, που αναπτύχθηκε σταδιακά από το 1961 έως το 1975, πήρε το όνομα της γυναίκας του και του ιδίου ως «Βοτανικός Κήπος Ιουλίας και Αλεξάνδρου Ν. Διομήδους» και λειτουργεί έως σήμερα.
Η οικία του, σχεδιασμένη από τον αρχιτέκτονα Αναστάσιο Μεταξά, βρίσκεται επί της οδού Ρηγίλλης 18, όπου επί δεκαετίες στεγάστηκαν τα γραφεία της Νέας Δημοκρατίας και σήμερα ανήκει στο κοινωφελές ίδρυμα "Βοτανικός Κήπος Ιουλίας και Αλεξάνδρου Ν. Διομήδους".
Ακαδημαϊκή & επαγγελματική σταδιοδρομία
Το 1905, διορίστηκε υφηγητής του διοικητικού δικαίου στο Εθνικό Πανεπιστήμιο και έγινε ανταποκριτής των εφημερίδων «Νέα Ημέρα» της Τεργέστης και «Νέος Ελεύθερος Τύπος της Βιέννης» ενώ ήδη εργαζόταν ως δικηγόρος. Ήταν ένας από τους ιδρυτές του Εκπαιδευτικού Ομίλου το 1910.
Το 1918 έγινε συνδιοικητής της Εθνικής Τράπεζας. Το 1922, υπήρξε συνιδρυτής της εφημερίδας «Ελεύθερον Βήμα», διετέλεσε προσωρινά υπουργός Οικονομικών και τον επόμενο χρόνο διορίστηκε διοικητής της Εθνικής Τράπεζας (1923-1928) Διετέλεσε πρώτος διοικητής της Τράπεζας της Ελλάδος την περίοδο από το 1928 έως το 1931. Από το 1932 επανέρχεται στην Εθνική Τράπεζα ως μέλος (1932-1943) και αργότερα πρόεδρος (1945-1949) του Γενικού Συμβουλίου. Διετέλεσε επίσης μέλος και πρόεδρος του Ανώτατου Οικονομικού Συμβουλίου από την σύστασή του το 1929.
Πολιτική σταδιοδρομία
Στην αρχή της πολιτικής του καριέρας διορίστηκε νομάρχης Αττικοβοιωτίας (1909). Από το 1910 μέχρι το 1918 εκλεγόταν βουλευτής Σπετσών με το κόμμα των Φιλελευθέρων και διετέλεσε υπουργός Οικονομικών από το 1912 μέχρι το 1915 στην πρώτη Κυβέρνηση του Ελευθερίου Βενιζέλου και προσωρινός υπουργός Εξωτερικών (από 13 Δεκεμβρίου 1918 έως 20 Νοεμβρίου 1919), αναπληρωτής του υπουργού Νικολάου Πολίτη
Το 1949 ορκίστηκε αντιπρόεδρος της κυβέρνησης του Θεμιστοκλή Σοφούλη τον οποίο και διαδέχθηκε στην πρωθυπουργία για έξι μήνες την περίοδο από τις 30 Ιουνίου 1949 έως τις 6 Ιανουαρίου 1950.
Έργα
Κάποια από τα έργα του αναφέρονται παρακάτω :
Ουνμπίπιο
Το Ουνμπιμπίλιο ή Unbibilium είναι το προσωρινό όνομα που έχει δοθεί από την IUPAC για το υποθετικό χημικό στοιχείο με ατομικό αριθμό 122 και προσωρινό χημικό σύμβολο Ubb. Το 2008 προβλήθηκε ο ισχυρισμός ότι έχουν ανακαλυφθεί στο φυσικό θόριο δείγματα, αλλά ο ισχυρισμός αυτός καταρρίφθηκε από την πρόσφατη επανάληψη του πειράματος με χρήση ακριβέστερων τεχνικών.
Παραπομπές
Κατηγορία:Χημικά στοιχεία
Κόκκινος Μύλος Πάτρας
Ο Κόκκινος Μύλος είναι συνοικία της Πάτρας και βρίσκεται στο νότιο τμήμα της πόλης. Πριν την εφαρμογή της διοικητικής μεταρρύθμισης «Καλλικράτης» (Ιανουάριος 2011) ανήκε εξίσου στην Πάτρα, ως τμήμα του πρώην Νότιου Δημοτικού Διαμερίσματος του «καποδιστριακού» Δήμου Πατρέων, και στην Παραλία Πατρών, αποτελώντας το σύνορο ανάμεσα στους πρώην «καποδιστριακούς» δήμους Πατρέων και Παραλίας.
Γειτνιάζει στα βόρεια με τη συνοικία Ιτιές, με την οποία ταυτίζεται συχνά ώστε να θεωρείται μέρος της, στα ανατολικά με τη συνοικία Λεύκα (πρώην Μποτοβάγια) και στα νότια με τις συνοικίες Εύα, Ηπειρώτικα και Μαραγκόπουλου της Παραλίας Πατρών. Ο Κόκκινος Μύλος μαζί με την διπλανή περιοχή των Ιτεών αποτελούν εκκλησιαστικά μία ενορία, αυτήν του «Αγίου Γεωργίου Ιτεών και Κοκκίνου Μύλου».
Ονομασία
Το όνομα της περιοχής προέρχεται, κατά μία άποψη, από έναν μύλο που βρισκόταν δίπλα στον ποταμό Γλαύκο, ο οποίος ήταν κτισμένος σε κοκκινόχωμα και κινούνταν με τα νερά του ποταμού. Σύμφωνα με άλλες προφορικές μαρτυρίες, η ονομασία της περιοχής προέρχεται από πίνακα ζωγραφικής με θέμα έναν κόκκινο μύλο ο οποίος βρισκόταν σε ορατό σημείο σε ένα από τα λεγόμενα «εξοχικά κέντρα» που υπήρχαν παλιά στην περιοχή, θέμα αξιοπρόσεκτο ωστόσο που κατέληξε η αναφορά σε αυτό να επικρατήσει ως ονομασία της περιοχής.
Ιστορία
Μέχρι τη δεκαετία 1960, σύμφωνα κυρίως με προφορικές μαρτυρίες, η παραλία των Ιτεών-Κόκκινου Μύλου εθεωρείτο ίσως η καλύτερη παραλία της πόλης της Πάτρας, η οποία συγκέντρωνε πλήθος λουομένων. Υπήρχαν στην περιοχή και μερικά εστιατόρια («εξοχικά κέντρα», όπως ονομάζονταν τότε), τα οποία φημίζονταν για τις σπεσιαλιτέ τους, με πιο γνωστά αυτά των Μπονάνου, Τσακίρη και Γαλιατσάτου. Η εξυπηρέτηση των κατοίκων της περιοχής, αλλά και των λουομένων, γίνεται ήδη από τη δεκαετία του 1930 μέσω αστικής συγκοινωνίας σε τακτική καθημερινή βάση. Η περιοχή (μέχρι και τα Τσουκαλαίικα) καλύπτεται από τη γραμμή Νο.5 του αστικού ΚΤΕΛ Πάτρας.
Συγκοινωνίες
Βασική οδική αρτηρία της συνοικίας είναι η παραλιακή λεωφόρος Ακτή Δυμαίων και η προέκτασή της, η Πατρών-Πύργου (η ονομασία της παραλιακής οδού αλλάζει με την είσοδο στα διοικητικά όρια της Παραλίας Πατρών), στην οποία και βρίσκονται οι περισσότερες επιχειρήσεις της συνοικίας π.χ. καφετέριες, βουλκανιζατέρ, βενζινάδικα, supermarket, καταστήματα με είδη αλιείας, μάντρες αυτοκινήτων και γεωργικών μηχανημάτων, εταιρίες μεταφορών, εταιρίες επεξεργασίας ξύλου κ.λπ., περίπου 30 τον αριθμό. Βρίσκεται πολύ κοντά τόσο στην Έξοδο 4 της Περιμετρικής Οδού Πάτρας μέσω της λεωφόρου Ανδρέα Παπανδρέου (ανάμεσά της περνάει ο χείμαρρος Παναγίτσα) όσο και στις εκβολές του ποταμού Γλαύκου (κατεύθυνση προς Πάτρα) και το νέο λιμάνι της Πάτρας (νότια είσοδος).
Η περιοχή εξυπηρετείται από τις 29 Φεβρουαρίου 2020 από τη Γραμμή 2 του Προαστιακού Σιδηρόδρομου Πάτρας μέσω της κοντινής στάσης «Ιτιές - Άγ.Γεώργιος / Ities - Ag.Georgios» στις Ιτιές ενώ στη θέση «Εύα»/«Στάση Τσιρογιάννη» της Παραλίας, επί των οδών «25ης Μαρτίου» και «Σουνίου», βρίσκεται η επίσης κοντινή στάση «Παραλία / Paralia».
Αθλητισμός
Παλαιότερα, το 1969, η συνοικία είχε τη δική της ποδοσφαιρική ομάδα, την «Αναγέννηση Κόκκινου Μύλου», η οποία έπαιξε στην τρίτη ερασιτεχνική κατηγορία της τότε Ε.Π.Σ. Πάτρας.
Φυσιογνωμία
Στα νότια όρια της συνοικίας διοργανωνόταν παλιότερα -κάθε Ιούνιο και σχεδόν επί μια εικοσαετία- εμποροπανήγυρη, η οποία αποτελούσε θεσμό για την περιοχή αλλά πλέον έχει καταργηθεί. Η λειτουργία της κάθε χρονιά προκαλούσε την αντίδραση του Εμπορικού Συλλόγου Πάτρας. Στο χώρο της εμποροπανήγυρης διοργανώθηκε για πρώτη φορά τον Οκτώβριο του 2010 το διήμερο «Event Super Trial 4x4», που προσέλκυσε πλήθος κόσμου. Στον χώρο που πραγματοποιούνταν η εμποροπανήγυρις ξεκίνησαν το 2017 εργασίες για την ανάπλασή του και κατασκευή παραθαλάσσιου πάρκου με επαρκή φωτισμό, δρομάκια, παγκάκια, παιδική χαρά, πάρκινγκ κ.ά., καθώς και skate park. Το έργο ολοκληρώθηκε το 2018 με τη δημιουργία του Πάρκου Κόκκινου Μύλου, έκτασης 15 στρεμμάτων με γκαζόν, φωτισμό, νερό και παιδική χαρά, το οποίο δόθηκε προς χρήση στην κοινωνία της Πάτρας.
Στα όρια της συνοικίας βρίσκεται και ο Βιολογικός Καθαρισμός της Πάτρας, έργο σημαντικό για την πόλη αλλά και για τον επιβαρυμένο από τα αστικά λύματα Πατραϊκό Κόλπο , ο οποίος ξεκίνησε τη λειτουργία του το 2001 , ενώ τα εγκαίνιά του πραγματοποιήθηκαν το Μάιο του 2002 με συναυλία εντός του χώρου του γνωστού συγκροτήματος Πυξ Λαξ. Συχνά βέβαια υπάρχουν αντιδράσεις των κατοίκων της περιοχής λόγω της δυσοσμίας που εμφανίζεται κάποιες φορές. Επιστημονικές μελέτες υγιεινής κάνουν λόγω για υποβάθμιση της ποιότητας ζωής των περιοίκων λόγω του Βιολογικού Καθαρισμού.
Μέχρι το 2018 και τη δημιουργία του εκεί δημοτικού πάρκου, συχνό φαινόμενο στην ευρύτερη περιοχή ήταν το περιστασιακό πρόβλημα των περιφερόμενων Ρομά και οι δράσεις και αντιδράσεις που πηγάζουν από αυτό, κυρίως λόγω της εγκατάλειψης της περιοχής και της αδιαφορίας μέχρι τότε για αυτήν. Χαρακτηριστικό επίσης είναι το παράδειγμα της εγκατάλειψης του κυλικείου που κατασκευάστηκε, το οποίο έγινε χώρος προσωρινής διαμονής περιφερόμενων Ρομά.
Προβλήματα που χαρακτηρίζουν επίσης την υποβάθμιση της περιοχής είναι τόσο το θέμα του εγκαταλελειμμένου παραλιακού μετώπου της ευρύτερης περιοχής   όσο και αυτό των κακοτεχνιών, που οδηγούν σε συχνά πλημμυρικά επεισόδια κατά τη διάρκεια κακοκαιρίας και έντονων βροχοπτώσεων παρόλες τις «παρεμβάσεις» που έγιναν.
Εξωτερικοί σύνδεσμοι
Κατηγορία:Συνοικίες της Πάτρας Κατηγορία:Δήμος Παραλίας Κατηγορία:Δήμος Πατρέων
63 Αυσονία
Η Αυσονία (Ausonia) είναι ένας μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 7,55. Ανακαλύφθηκε το 1861 από τον Ιταλό αστρονόμο Ανιμπάλε ντε Γκάσπαρις, ο οποίος παρατηρούσε από τη Νάπολη και της έδωσε το όνομα της αρχαίας ονομασίας της Ιταλίας (βλ.λ. Αύσονες).
Φυσικά χαρακτηριστικά
Η μέση διάμετρος της Αυσονίας υπολογίσθηκε σε 103,1 χλμ., ενώ η μάζα της εκτιμάται σε 1,1 τετράκις εκατομμύριο τόνους. Η μέση επιτάχυνση της βαρύτητας στον ισημερινό της Αυσονίας είναι 2,88 cm/sec² (340 φορές μικρότερη από την αντίστοιχη γήινη), ενώ η μέση ταχύτητα διαφυγής υπολογίζεται σε 54,5 m/sec (196 χιλιόμετρα την ώρα). Ο φασματικός τύπος της Αυσονίας είναι S (λιθώδης). Το γεωμετρικό άλβεδό της είναι 0,1586 και η μέση θερμοκρασία στην επιφάνειά της εκτιμάται σε 93 βαθμούς C κάτω από το μηδέν.
Η Αυσονία περιστρέφεται γύρω από τον εαυτό της μία φορά κάθε 9 ώρες και 18 λεπτά.
Εξωτερικοί σύνδεσμοι
Αυσονια
Πτήση MH17
Στις 17 Ιουλίου 2014 συνετρίβη στην περιφέρεια του Ντόνετσκ, (48.12722°N, 38.52639°W )στην Ανατολική Ουκρανία, κοντά στα ρωσοουκρανικά σύνορα, ένα Boeing 777-2H6ER των μαλαισιανών αερογραμμών που εκτελούσε την πτήση Άμστερνταμ -Κουάλα Λουμπούρ (Πτήση MH17). Στο αεροπλάνο επέβαιναν 298 άνθρωποι που όλοι έχασαν τη ζωή τους.
Το αεροπλάνο χτυπήθηκε από πύραυλο εδάφους –αέρος ενώ πετούσε σε ύψος 33.000 ποδών. Το πόρισμα για τα αίτια του δυστυχήματος δημοσιεύτηκε τον Οκτώβριο του 2015.
Η πτήση MH17
Το αεροπλάνο, ένα Boeing 777-2H6ER, που είχε κάνει την πρώτη του πτήση στις 17 Ιουλίου του 1997 και είχε παραληφθεί από τις Μαλαισιανές Αερογραμμές δώδεκα μέρες αργότερα, είχε ξεκινήσει από το Άμστερνταμ στις 12:15 τοπική ώρα (10:15 GMT). Προορισμός του ήταν η Κουάλα Λουμπούρ στην οποία επρόκειτο να φτάσει έντεκα ώρες και σαράντα πέντε λεπτά αργότερα, δηλαδή στις 6:10 ώρα Μαλαισίας, το πρωί του Σαββάτου 18 Ιουλίου. Τέσσερις ώρες αργότερα η υπηρεσία ελέγχου της εναέριας κυκλοφορίας της Ουκρανίας ανακοίνωσε ότι έχασε επαφή με την πτήση MH17.
Οι επιβάτες
Στο αεροπλάνο επέβαιναν συνολικά 298 άτομα (283 επιβάτες, από τους οποίους 80 ήταν παιδιά, και 15 μέλη του πληρώματος) και προέρχονταν από τουλάχιστον 15 διαφορετικές χώρες με την πλειονότητα να είναι από την Ολλανδία.
Πολλοί από τους επιβάτες πήγαιναν στην Μελβούρνη για να συμμετάσχουν στην 20η Διεθνή Διάσκεψη του Παγκοσμίου Οργανισμού Υγείας για το AIDS. Μεταξύ αυτών ήταν και ο Γεπ Λάνγκε από την Ολλανδία, καθηγητής Ιατρικής στο Ακαδημαϊκό Ιατρικό Κέντρο του Πανεπιστημίου του Άμστερνταμ και πρώην Πρόεδρος της Διεθνούς Ένωσης για το AIDS (International AIDS Society -IAS).
Μεταξύ των επιβατών ήταν και ο Ολλανδός γερουσιαστής Βίλεμ Βίτεφεεν (Willem Witteveen).
Αίτια της συντριβής
Υπάρχουν οι εξής βασικές εκδοχές σχετικά με την κατάρριψη του αεροπλάνου: κατάρριψη από πύραυλο εδάφους-αέρα ή από πύραυλο αέρος-εδάφους. Η επικρατέστερη εκδοχή είναι αυτή της κατάρριψης από πύραυλο εδάφους-αέρος, αλλά ως προς την πλευρά που φέρει την ευθύνη δεν υπάρχουν οριστικές αποδείξεις. Τα δυτικά μέσα ενημέρωσης εικάζουν ότι η Ρωσία προμήθευσε τους πυραύλους στους αντάρτες της ανατολικής Ουκρανίας. Παράλληλα, τα Ρωσικά μέσα ενημέρωσης κατονομάζουν τον στρατό της Ουκρανίας. Και οι δύο πλευρές παρουσιάζουν αποδείξεις, οι οποίες αμφισβητούνται από την άλλη πλευρά.
Η Ουκρανική εκδοχή των γεγονότων είναι η ακόλουθη: Λίγο μετά την κατάρριψη του αεροπλάνου, ο διοικητής της φιλορωσικής Πολιτοφυλακής του Ντόνμπας (Donbass People's Militia) Ιγκόρ Γκίρκιν (Igor Girkin) ανέφερε στην υπηρεσία κοινωνικής δικτύωσης VKontakte, ότι αντάρτες είχαν καταρρίψει ένα αεροπλάνο Antonov An-26, την ίδια περίπου ώρα και στην ίδια περιοχή όπου συνετρίβη η πτήση MH17 των Μαλαισιανών αερογραμμών. Το προηγούμενο διάστημα φιλορώσοι αντάρτες είχαν καταρρίψει αεροπλάνα του ουκρανικού στρατού: στις 14 Ιουνίου του 2014 ένα Ilyushin Il-76, κατά τη διάρκεια προσγείωσής του στο Διεθνές Αεροδρόμιο του Λουχάνσκ, με αποτέλεσμα να χάσουν τη ζωή τους 49 αξιωματικοί και στρατιώτες του ουκρανικού στρατού και ένα μήνα αργότερα ένα An-26 που πετούσε στα 21.000 πόδια. Αφού έγινε γνωστό ότι το αεροπλάνο ήταν επιβατικό, η ανάρτηση αυτή σβήστηκε και στον λογαριασμό που είχε χρησιμοποιηθεί αναφερόταν ότι ο Γκίρκιν δεν είχε επίσημο λογαριασμό στο VKontakte.
Ο Anton Gerashchenko, αξιωματούχος του ουκρανικού υπουργείου εξωτερικών ανέφερε ότι το αεροπλάνο «κατερρίφθη από πύραυλο εδάφους - αέρος από τους τρομοκράτες». Από την άλλη πλευρά εκπρόσωποι της λεγόμενης Λαϊκής Δημοκρατίας του Λουγκάνσκ δήλωσαν ότι είχαν δει ένα ουκρανικό αεροπλάνο, και συγκεκριμένα ένα Su-25 να καταρρίπτει το Boeing και ορισμένοι εκπρόσωποι της Λαϊκής Δημοκρατίας του Ντόνετσκ ανέφεραν ότι είδαν ότι είχε χτυπηθεί ένα στρατιωτικό An-26 ενώ άλλοι δήλωσαν ότι οι αντάρτες δε διαθέτουν πυραύλους που να φτάνουν σε τόσο μεγάλο ύψος.
Όμως στις 29 Ιουνίου οι αντάρτες της λεγόμενης Λαϊκής Δημοκρατίας του Ντόνετσκ είχαν αναφέρει στο Twitter ότι είχαν καταλάβει μια συστοιχία πυραύλων Buk του ουκρανικού στρατού και ανάρτησαν και φωτογραφία. Και η ανάρτηση αυτή σβήστηκε μετά την κατάρριψη του αεροπλάνου.
Στις 18 Ιουλίου μια ουκρανική εφημερίδα είχε αναφέρει ότι υπήρχαν φωτογραφίες στρατιωτικών οχημάτων και ενός ένα φορτηγό που μετέφερε μια συστοιχία πυραύλων Buk, κοντά στο χωριό Dmitrovka.
Πόρισμα 2018
Οι ερευνητές «κατέληξαν πως ο πύραυλος Bouk - Telar, που κατέρριψε το αεροσκάφος, προερχόταν από την 53η ταξιαρχία αντιαεροπορικής άμυνας που έχει την έδρα της στο Κουρσκ, στη Ρωσία», ανακοίνωσε ο Ολλανδός ερευνητής Βίλμπερτ Παουλίσεν, γεγονός που η Ρωσία αρνήθηκε για μια ακόμα φορά.
Παραπομπές
Κατηγορία:Αεροπορικά ατυχήματα Κατηγορία:Λαϊκή Δημοκρατία του Ντονέτσκ
Πανελλήνιο πρωτάθλημα στίβου ανδρών 1951
Το ΛΖ΄ Πανελλήνιο πρωτάθλημα στίβου ανδρών 1951 διεξήχθη από το Σάββατο 16 ως τη Δευτέρα 18 Ιουνίου 1951 στο Παναθηναϊκό Στάδιο της Αθήνας, χωριστά από το αντίστοιχο Πανελλήνιο πρωτάθλημα στίβου γυναικών 1951. Πρωταθλητής σύλλογος αναδείχθηκε ο Εθνικός Γ.Σ. για 6η συνεχόμενη φορά μεταπολεμικά.
Χρονικό των αγώνων
Στους αγώνες μετείχαν εκατοντάδες αθλητές (υπήρξαν δηλώσεις συμμετοχής 700 αθλητών) από 27 σωματεία από όλη την Ελλάδα. Βαθμολογήθηκαν 23 σύλλογοι. Αρκετές χιλιάδες θεατών προσήλθαν να θαυμάσουν τους πρωταθλητές, δεδομένου πως την προηγούμενη χρονιά δεν είχαν διεξαχθεί στην Αθήνα. Σε αυτό βοήθησε και ο ευνοϊκός καιρός, που ήταν αρκετά δροσερός για την εποχή. Τον όρκο του αθλητή εκφώνησε ο Αγαμέμνων Γκράτσιος, αθλητής του ΒΑΟ Θεσσαλονίκης, που πολύ αργότερα διετέλεσε αρχηγός ΓΕΕΘΑ για πολλά χρόνια. Στα ιδιαίτερα των αγώνων ήταν πως πολλοί ιδιωτικοί και δημόσιοι φορείς αθλοθέτησαν έπαθλα για διάφορα αγωνίσματα, όπως: οι εφημερίδες "Βραδυνή", "Ακρόπολις", "Αθλητική Ηχώ", "Αθηναϊκή", η Ε.Π.Σ. Αθηνών, η ΕΠΟ, η Δ/νση Σωματικής Αγωγής του Γ.Ε. Στρατού, η Αθλητική Ένωσις Βασιλικού Ναυτικού, το Γ.Ε. Αεροπορίας, η Τράπεζα Αθηνών, η Εταιρία Καλυκοποιείου, η Ηλεκτρική Εταιρία, η Εταιρία "Φοίνιξ" οι αδερφοί Γερακάκη, οι αδερφοί Πετρόπουλοι, ο Αρχιεπίσκοπος Αθηνών Σπυρίδων κ.ά.
Προστέθηκε ο αγώνας βάδην 5 χλμ και συνεχίστηκε η διεξαγωγή των παρωχημένων αγωνισμάτων της λιθοβολίας και της ελληνικής δισκοβολίας. Επίσης, το πρωτάθλημα μαραθωνίου είχε διεξαχθεί στις 6 Μαΐου, ενώ το πρωτάθλημα δεκάθλου έγινε στις 3-4 Νοεμβρίου.
Οι νικητές
* Στη διάρκεια της κούρσας κατέρριψε και τα ρεκόρ των 2χλμ, 3χλμ και 4χλμ. ** Διεξήχθη στο γυμναστήριο του Εθνικού Γ.Σ. *** Διεξήχθη στις 6 Μαΐου στη διαδρομή Παναθηναϊκό Στάδιο-Πικέρμι-Στάδιο. **** Διεξήχθη στις 22 Οκτωβρίου στο Στάδιο. ***** Διεξήχθη στις 4 & 5 Νοεμβρίου στο Στάδιο με συμμετοχή 11 αθλητών.
Βαθμολογία
* Μετείχαν ακόμη: Παλλεσβιακός, Τεγεατικός Σύνδεσμος, ΓΣ Βόλου.
Πηγές
Ανδρων Κατηγορία:Στίβος το 1951 Κατηγορία:Διοργανώσεις στίβου στην Αθήνα
Ουνμπίτριο
Το Ουνμπίτριο ή Unbitrium είναι το προσωρινό όνομα που έχει δοθεί από την IUPAC για το υποθετικό χημικό στοιχείο με ατομικό αριθμό 123 και προσωρινό χημικό σύμβολο Ubt.
Κατηγορία:Χημικά στοιχεία
Άγγελος Κορωνιός
Ο Άγγελος (Ευάγγελος) Κορωνιός, (Περιστέρι Αττικής, 16 Μαρτίου 1969), είναι Έλληνας πρώην διεθνής καλαθοσφαιριστής και νυν προπονητής. Έχει ύψος 1,86 μ. και αγωνιζόταν στη θέση του πλέι μέικερ. Υπήρξε ένας από τους σημαντικότερους γκαρντ στην ιστορία του ελληνικού πρωταθλήματος, ένας από τους κορυφαίους σουτέρ, ενώ θεωρείται εμβληματική φυσιογνωμία στην ιστορία του Γ.Σ. Περιστερίου.
Σταδιοδρομία
Ξεκίνησε τη σταδιοδρομία του από τον Γ.Σ. Περιστερίου το 1986 και παρέμεινε στην ομάδα των δυτικών προαστίων έως το 1998. Το όνομά του συνδέθηκε με τον Γ.Σ. Περιστερίου, αφού για πολλά χρόνια ήταν ο ηγέτης της ομάδας και έζησε μερικές από τις μεγάλες στιγμές της ομάδας από το 1989, όταν ανέβηκε στην Α1 κατηγορία, έως τις 6 χρονιές που την οδήγησε στην έξοδο στο Κύπελλο Κόρατς. Την περίοδο 1990-91, συμπεριλήφθηκε στην πρώτη πεντάδα των σκόρερ του Πρωταθλήματος σημειώνοντας 562 πόντους ενώ την περίοδο 1996-97 ήταν δεύτερος με 499 -με βάση τους αριθμούς της κανονικής περιόδου- πίσω μόνο από τον αείμνηστο Αλφόνσο Φορντ.
Τη σεζόν 1998-1999 έκανε το μεγάλο βήμα και εντάχθηκε στην ΑΕΚ για να προσφέρει με την εμπειρία του και τις ικανότητές του στη νεοσύστατη και φιλόδοξη ομάδα της. Το 1999 ήταν φιναλίστ του Κυπέλλου Ελλάδος. Κατέκτησε το Κύπελλο Σαπόρτα το 2000 αλλά και το Κύπελλο Ελλάδος την ίδια χρονιά.
Τη σεζόν 2000-2001 μεταγράφηκε στον ΠΑΟΚ για ένα χρόνο και το 2001 αποκτήθηκε από το Μαρούσι. Με το Γ.Σ. Αμαρουσίου αγωνίστηκε στα ημιτελικά του Κόρατς και στον τελικό του Κυπέλλου Ελλάδος το 2002. Στις 2 Νοεμβρίου 2002, έγινε ο πρώτος σκόρερ από καταβολής Α1 Εθνικής (1986) ξεπερνώντας τον Νίκο Γκάλη. Τότε, φορούσε τη φανέλα του Αμαρουσίου. Αναμφίβολα κάτι που δεν πρόκειται να ξεχαστεί.
Τη σεζόν 2003-2004 αγωνίστηκε στον Πανιώνιο και την επόμενη σεζόν 2004-2005 στον Ολυμπιακό. Το 2005, αποσύρθηκε από την ενεργό δράση σε ηλικία 36 ετών.
Σε όλη αυτή τη διαδρομή μέτρησε 448 παιχνίδια Ελληνικού Πρωταθλήματος (13ος) και σημειώνοντας 7.080 πόντους, παραμένει ακόμη και σήμερα ο 6ος σκόρερ στην ιστορία του επαγγελματικού ελληνικού Πρωταθλήματος από καταβολής Α1 Εθνική (1993), ενώ είναι πρώτος από το 1986 (Α Εθνική) και εντεύθεν. Υπήρξε πρώτος στις ασίστ και στα κλεψίματα, ρεκόρ που καταρρίφθηκαν από τον Δημήτρη Διαμαντίδη το 2011. Παραμένει πρώτος στα τρίποντα με 636.
Το 2011 αποκάλυψε πως το καλοκαίρι του 1996, ήταν πολύ κοντά στο να γίνει παίκτης του Παναθηναϊκού, αλλά η μεταγραφή, χάλασε τελευταία στιγμή.
Στις 14 Απριλίου 2018, τιμήθηκε από τον Γ.Σ. Περιστερίου για την προσφορά του στην ομάδα.
Εθνική Ελλάδος
Συμμετείχε σε 105 αγώνες της εθνικής Ελλάδος και σημείωσε 941 πόντους (μ.ο. 8,96). Κατέκτησε το ασημένιο μετάλλιο στους Μεσογειακούς αγώνες το 1991. Το 1992 αγωνίστηκε στο Προολυμπιακό Τουρνουά της Ισπανίας. Έδωσε το παρών, στο Ευρωμπάσκετ 1997, στο Μουντομπάσκετ 1998 και στο Ευρωμπάσκετ 1999. Πριν την ανδρών έπαιξε σε 45 ματς (523 πόντοι) με την Εφήβων και την Ελπίδων (6 ματς με 119 πόντους) και τη Β' ανδρών (2 ματς με 12 πόντους).
Προπονητής
Μετά την αποχώρησή του από τα γήπεδα ακολούθησε σταδιοδρομία προπονητή και τη σεζόν 2005-2006 ανέλαβε την ομάδα του Αλίμου. Την επόμενη σεζόν κατέκτησε το πρωτάθλημα της Α2 το 2007 με τον Σπόρτιγκ και το 2007 ανέλαβε την ΑΕΚ, όμως παραιτήθηκε μετά την πρώτη αγωνιστική.
Στις 26 Ιανουαρίου 2011 συμφώνησε να αναλάβει εκ νέου την τεχνική ηγεσία της ΑΕΚ, μετά την παραίτηση του Μηνά Γκέκου. Το 2012, ανέλαβε την Καβάλα, στην οποία παρέμεινε μέχρι τον Μάρτιο του 2013.
Το 2014, συμμετείχε στο προπονητικό τιμ της ΑΕΚ υπό τον Ντράγκαν Σάκοτα και παρέμεινε μέχρι το 2015.